**PÁLYÁZATI FELHÍVÁS**

# demonstrátori megbízásra a 2018/19 tanév I. félévére

Az Óbudai Egyetem Neumann János Informatikai Kara – az Óbudai Egyetem demonstrátori rendszeréről szóló szabályzata1 (az Óbudai Egyetem Szervezeti és Működési Szabályzata III. kötet, az Óbudai Egyetem Hallgatói Követelményrendszerének 4. melléklete) alapján – pályázatot hirdet demonstrátori feladatkör betöltésére a 2018/19 tanév I. félévére.

# Megpályázható helyek2

|  |  |  |  |
| --- | --- | --- | --- |
| Intézet neve | fő | foglalkoztatás időtartama2 | ösztöndíj mértéke |
| Alkalmazott Informatika | 14 fő | 15 óra/hét | 48.000 Ft |

1. **A pályázat feltételei**

Demonstrátor az a hallgató lehet, aki:

* 1. az adott félévben aktív hallgatói jogviszonnyal rendelkezik,
  2. alapszakon szerzett oklevéllel vagy két lezárt félévvel és legalább 50 teljesített kredittel rendelkezik,
  3. a legutolsó aktív félévében legalább 3,0 kreditindexet ért el,
  4. rendelkezik a kisebb hallgatói közösségek munkájának irányításához szükséges készségekkel,
  5. megfelelő oktatói ajánlással rendelkezik, és
  6. nem áll fegyelmi, büntető vagy szabálysértési eljárás alatt.

# Benyújtandó dokumentumok

1. Pályázati űrlap (letölthető innen);
2. Intézeti fogadónyilatkozat (letölthető innen);
3. Önéletrajz (nyelvtudás, gyakorlati helyek, szakmai munkásság megjelölése);
4. Motivációs levél (szakmai kompetenciák, kutatási terület, érdeklődési kör megjelölése);
5. Kreditigazolás;
6. Utolsó aktív félévről készített indexmásolat.

# A pályázat benyújtása, bírálata

A pályázatokat a pályázati űrlapon, a kötelezően csatolandó dokumentumokkal együtt kell **2018. április 23. hétfő 16.00 óráig** az oktatási dékánhelyettes részére címezve a Dékáni Hivatalban egy példányban benyújtani.

# A határidőn túl érkezett, továbbá a hiányosan benyújtott pályázat érdemi vizsgálat nélkül elutasításra kerül!

A hiánytalanul benyújtott pályázatokat az oktatási dékánhelyettes bírálja el legkésőbb 2018. április 30. 16.00 óráig. A sikeres pályázók az elbírálást követően írásbeli értesítést kapnak.

Kelt: Budapest, 2018. 04. 10.

Prof. Dr. Kovács Levente

oktatási dékánhelyettes

*1 A szabályzat tartalma az alábbi oldalon megismerhető:* [*http://uni-obuda.hu/files/private/regulation/12901/az-obudai-egyetem-demonstratori-rendszerrol-*](http://uni-obuda.hu/files/private/regulation/12901/az-obudai-egyetem-demonstratori-rendszerrol-szolo-szabalyzata.pdf) [*szolo-szabalyzata.pdf*](http://uni-obuda.hu/files/private/regulation/12901/az-obudai-egyetem-demonstratori-rendszerrol-szolo-szabalyzata.pdf)

*2 A karok – választásuk szerint – a demonstrátori tevékenység ellátására az alábbi kategóriák szerint írhatnak ki pályázatot:*

* 1. *a demonstrátor heti 15 órában történő foglalkoztatása esetére havi 48.000 Ft ösztöndíj;*
  2. *a demonstrátor heti 10 órában történő foglalkoztatása esetére havi 32.000 Ft ösztöndíj;*
  3. *a demonstrátor heti 5 órában történő foglalkoztatása esetére havi 16.000 Ft ösztöndíj.*